Nummen yhtenäiskoulu /Laaja-alainen osaaminen osana arviointi

**L1 - Ajattelu ja oppimaan oppiminen**

|  |  |  |  |
| --- | --- | --- | --- |
|  |  |  |   |
|  | **Aloitteleva** | **Kehittyvä** | **Hyvin edistynyt** |
| Työskentely | Tarvitsen jatkuvaa aikuisen ohjausta työskentelyssä. | Työskentelen annettujen ohjeiden mukaan ja pyydän apua tarvittaessa.  | Asetan itselleni tavoitteita, suunnittelen työskentelyäni ja otan vastuun oppimisestani.  |
| Havainnointi ja sanottaminen | Havainnoin ympäristöäni opettajan ohjaamana. | Havainnoin ympäristöäni ja asioita eri näkökulmista.Osaan ilmaista toisille näkemyksiäni. | Käytän havainnointiin eri tapoja perustellusti. Osaan opettaa myös toisia. |
| Tiedon etsiminen | Osaan etsiä tietoa ohjatusti. | Haen tietoa eri lähteistä melko monipuolisesti. | Haen tietoa itseohjautuvasti ja soveltaen. Olen lähdekriittinen.  |
| Tiedonkäsittely | Hyväksyn annetun tiedon sellaisenaan. | Jäsentelen oppimiani asioita melko itsenäisesti. | Pystyn luovaan ja oivaltavaan ajatteluun. Sovellan monipuolisesti oppimaani. |
| Itsearviointi | Itsearviointiani ohjaa ulkoinen motivaatio. | Osaan arvioida itseäni tehtävän jälkeen. | Osaan arvioida itseäni ja kehitän tämän perusteella toimintaani jo työskentelyn aikana. |

**L2 – Kulttuurinen osaaminen, vuorovaikutus ja ilmaisu**

|  |  |  |  |
| --- | --- | --- | --- |
|  |  |  |  |
|  | **Aloitteleva** | **Kehittyvä** | **Hyvin edistynyt** |
| **Kulttuuri-identiteetti ja ympäristön moninaisuus.** **Kulttuurin tuntemus ja luominen.**  | Ohjattuna pystyn havaitsemaan kulttuurisia piirteitä ja luomaan kulttuuria.Ymmärrän, että on eri kulttuureita ja eri taustaisia ihmisiä.  | Tunnistan eri kulttuureita ja niiden erityispiirteitä, myös oman kulttuurini. Pystyn luomaan kulttuuria.Näen kulttuurien monimuotoisuuden myönteisenä.  | Ymmärrän kulttuurin erityispiirteitä ja toimin joustavasti eri ympäristöissä. Ymmärrän oman taustani merkityksen ja osaan käyttää sitä voimavarana.Tunnistan kulttuurien vaikutuksen yhteiskuntaan, huomaan niiden merkityksen hyvinvoinnille. Ymmärrän median osallisuuden kulttuurin muokkaamisessa.  |
| **Ihmisoikeudet, oman kehon hallinta** | Yritän hallita kehoni ja itseilmaisuni. Avustettuna ymmärrän, mitä ihmisoikeudet tarkoittavat.  | Kunnioitan toista yksilöä ja ymmärrän omat ihmisoikeuteni ja osaan toimia itse niiden mukaan.  | Osaan rohkaista muita ymmärtämään ihmisoikeudet. Osaan miettiä vaikuttamiskeinoja niiden parantamiseen omassa ympäristössäni.  |
| **Vuorovaikutus** | Kunnioittava vuorovaikutus on minulle joskus haastavaa. Opettelen hyviä tapoja ja niiden jatkuvaa käyttöä. | Pyrin kunnioittavaan vuorovaikutukseen ja yritän noudattaa hyviä tapoja jatkuvassa toiminnassani.  | Kohtaan arvostavasti ja kunnioittavasti muut ihmiset ja osaan asettua toisen ihmisen asemaan. Noudatan jatkuvasti hyviä tapoja.Ymmärrän erilaisten vuorovaikutuskokemusten merkityksen käyttäytymiseen. |
| **Itseilmaisu ja vaikuttaminen** | Tarvitsen vielä harjoitusta itseilmaisussani ja näkemysteni perustelemisessa. | Osaan ilmaista itseäni jo useilla eri tavoilla ja tilanteeseen sopivasti. Osaan yleensä perustella mielipiteeni. | Ilmaisen itseäni rohkeasti, taitavasti ja kekseliäästi käyttäen mielikuvitustani. Osaan perustella näkemykseni ja osaan ottaa vastaa myös toisen osapuolen näkemyksen.  |

**L3 - Itsestä huolehtiminen ja arjen taidot**

|  |  |  |  |
| --- | --- | --- | --- |
|  |  |  |  |
|  | **Aloitteleva** | **Kehittyvä** | **Hyvin edistynyt** |
| **Vastuu omasta koulutyöstä ja opiskelutaidot** | Tarvitsen aikuisen apua huolehtiakseni läksyistä, tavaroista, pukeutumisesta, työrauhan ylläpitämisestä ja annettujen tehtävien suorittamisessa. | Huolehdin yleensä itsenäisesti läksyistä, pukeutumisesta tavaroista, annettujen tehtävien suorittamisesta ja ylläpidän työrauhaa. | Huolehdin omista läksyistä, tavaroista, pukeutumisesta ym. sekä tuen muiden suoriutumista. Autan ja tuen muita ja ryhmän työrauhaa. |
| **Ajanhallinta ja -hahmottaminen** | Tunnen kellon ikätasoni mukaan, mutta tarvitsen aikuisen apua ajankäytön suunnittelussa ja ohjaamisessa. | Osaan yleensä suunnitella ajankäyttöäni itsenäisesti. | Osaan suunnitella ajankäyttöäni itsenäisesti ja aikatauluttaa haastavimpiakin projekteja tai tehtäviä. |
| **Paikan hahmottaminen** | Tarvitsen aikuisen apua löytääkseni oikeat toimintatilat. | Osaan yleensä itsenäisesti löytää tavallisimmat toimintatilat | Löydän tarkoituksenmukaiset toimintatilat ja tuen myös muiden paikan hahmottamista. |
| **Kestävä elämäntapa** | Tarvitsen aikuisen tukea ja ohjausta huolehtiakseni yhteisten tilojen ja tavaroiden järjestyksestä ja siisteydestä sekä materiaalien kestävästä käytöstä. | Osaan yleensä huolehtia tavarat paikoilleen ja siivota omat jälkeni sekä käyttää materiaalia säästeliäästi. | Osaan huolehtia tavarat paikoilleen ja siivota omat jälkeni sekä opastaa muita toimimaan kestävällä tavalla. |

|  |  |  |  |
| --- | --- | --- | --- |
| **Tunne- ja sosiaaliset taidot** | Tarvitsen aikuisen apua tunteiden säätelyyn ja muiden kanssa toimimiseen. | Tunnistan tunteita ja osaan yleensä säädellä niitä tilanteen mukaan. Pystyn yleensä toimimaan muiden kanssa. | Edistän yhteisön hyvää tunneilmapiiriä ja sosiaalista kanssakäymistä. |
| **Turvallisuus** | Tarvitsen aikuisen tukea ja ohjausta liikennekäyttäytymisessä, turvallisessa työskentelyssä ja työvälineiden käytössä. | Osaan noudattaa liikenne- ja työturvallisuussääntöjä. | Edistän käyttäytymiselläni liikenne ja työturvallisuutta. |
| **Terveet elämäntavat** | Tarvitsen aikuisen ohjausta nukkumisen, syömisen ja liikkumisen säätelyssä. | Pyrin elämään terveiden elämäntapojen mukaan. | Osaan elää terveiden elämäntapojen mukaan. |
| **Luottamus tulevaisuuteen** | Tarvitsen kannustusta ja ohjausta tulevaisuuden suunnittelussa. | Luotan yleensä omiin kykyihini selviytyä itsenäisesti tulevaisuuden haasteista. | Luotan omiin kykyihini selviytyä itsenäisesti tulevaisuuden haasteista. |

**L4 – Monilukutaito**

|  |  |  |  |
| --- | --- | --- | --- |
|  |  |    |    |
|  | **Aloitteleva** | **Kehittyvä** | **Hyvin edistynyt** |
| Lukutaito | Pystyn lukemaan tekstiä. | Ymmärrän lukemastani keskeiset asiat. | Osaan tehdä lukemastani kysymyksiä ja päätelmiä. Osaan yhdistää luetun aiemmin oppimaani. |
| Tuottaminen | Osaan tuottaa tekstiä valmiin tehtävänannon mukaisesti. | Osaan tuottaa itsenäisesti tekstiä. | Osaan tuottaa monipuolisia tekstejä eri lähteitä käyttäen. |
| Mediataidot ja tulkitseminen | Osaan etsiä tietoa annetuista lähteistä.  | Osaan harkiten ja itsenäisesti etsiä tietoa monipuolisista lähteistä.  | Osaan käsitellä kriittisesti löytämääni tietoa. |
| Käsitys erilaisista teksteistä | Ymmärrän, että on olemassa erilaisia tekstejä. | Minulla on monipuolinen käsitys erilaisista teksteistä ja ymmärrän niiden erilaisia merkityksiä.  | Ymmärrän erilaisia kulttuurin viestinnän muotoja ja osaan käsitellä niitä kriittisesti.  |

 **L5 – Tieto-ja viestintäteknologinen osaaminen**

|  |  |  |  |
| --- | --- | --- | --- |
|  |  |  |  |
| **TAITO / TAITOTASO** | **Aloitteleva****1.-2.lk** | **Kehittyvä****3.-6.lk** | **Hyvin edistynyt****7.-9.lk** |
| **Käytännön taidot ja oma tuottaminen** | **Sisällöt:**– Laitteiden huolellinen käsittely.– Näppäintaitojen alkeita: isot ja pienet kirjaimet, välimerkit, sanaväli sekä kappalejako.– Opitaan kirjautumaan tietokoneelle.– Käyttäjätunnuksen ja salasanan muistaminen.– Tutustutaan pilvipalveluun ja tekstinkäsittelyyn.– Tehdään tuotoksia yhdessä parin kanssa (samanaikainen tekstin tuottaminen).– Käytetään valmiita oppimateriaaleja sekä interaktiivista esitystekniikkaa.**Mediataidot:**– Kuvan, äänen, animaation ja videon alkeita.**Ohjelmointi:**– Ohjelmointiin tutustutaan ikäkaudelle sopivalla tavalla leikkien, pelien ja erilaisten harjoitusten kautta | **Sisällöt:**– Kirjautuminen eri palveluihin.– Näppäintaitojen perusteet, tekstinkäsittely: Kirjoittaa tekstiä prosessina ja kopioi, leikkaa ja liittää tekstin. Oppilas osaa tuoda kuvan tai objektin tekstiin sekä esitysgrafiikkaohjelmaan ja muuttaa niiden kokoa ja paikkaa sekä rivittää tekstiä niiden ympärillä.-Sähköisten oppimateriaalien käyttö Moodlessa.– Office 365:n käyttö, tallennus, dokumenttien luominen, jakaminen sekä lähettäminen sähköpostitse.– Google for Educationin käyttö, tallennus, dokumenttien luominen, jakaminen ja Classroom-ympäristön käyttö.**Median tuottaminen:**– Kuvan, videon, äänen ja animaation tuottaminen.– Kuvan muokkaamisen ja videon editoinnin perustaidot.**Ohjelmointi:**– Ohjelmointiin tutustutaan ikäkaudelle sopivalla tavalla graafisia ohjelmointiympäristöjä hyödyntämällä.– Ohjelmointia kokeillessaan oppilaat saavat kokemuksia siitä, miten teknologian toiminta riippuu ihmisen tekemistä ratkaisuista. | **Sisällöt ja median tuottaminen:**– Oppilas ymmärtää tieto- ja viestintäteknologian roolin oppimisessa ja työelämässä.– Oppilas osaa sujuvan tekstinkäsittelyn.– Oppilas osaa tehdä monimediaisia, digitaalisia tuotoksia.– Oppilas osaa käyttää kattavasti sähköisiä työympäristöjä.– Oppilas osaa palauttaa työnsä sähköisesti– Oppilas hallitsee eri päätelaitteiden ja palveluiden käytön sekä sisältöjen siirtämisen niiden välillä (esimerkiksi mobiililaitteesta tietokoneelle tai pilvipalveluun).– Oppilas hallitsee materiaalin jakamisen ja julkaisun eri kanavia pitkin (esim. pilvipalvelu, yhteisöpalvelut)**Ohjelmointi:**Ohjelmointiin tutustutaan ikäkaudelle sopivalla tavalla aitoon ohjelmointikieleen tutustumalla. |
| **Vastuullinen ja turvallinen toiminta** | **Sisällöt:**– Opitaan pitämään huolta itsestä verkossa.– Käyttäjätunnuksen ja salasanan merkityksen ymmärtäminen, itsellä pitäminen– Tekijänoikeuksien perusteita: mitä saan käyttää luvallisesti. Kuvien julkaiseminen.– Kiinnitetään huomiota terveellisiin työasentoihin sekä sopivan pituisten työjaksojen merkitykseen hyvinvoinnille. | **Sisällöt:**– Tekijänoikeuksien perusperiaatteet.– Netiketti, hyvät käytöstavat ja vastuullisesti toimiminen verkossa.– Ergonominen työskentely; tietoa ja kokemusta hyvien työasentojen ja sopivan mittaisten työjaksojen merkityksestä terveydelle. | **Sisällöt:**– Oppilaalla on henkilökohtainen tunnus koulun tarjoamiin palveluihin.– Oppilas ymmärtää, että tunnus on henkilökohtainen.– Oppilas oppii antamaan ja vastaanottamaan rakentavaa palautetta opettajilta ja muilta oppilailta.– Oppilas on sisäistänyt netiketin perusteet– Oppilas ymmärtää anonyymin käytön salliviin palveluihin liittyvät riskit– Oppilas osaa ilmoittaa nettikiusaamisesta oikealle taholle sekä omatoimisesti että yhdessä vanhempien kanssa.– Oppilas tietää kuinka toimia, jos sosiaalisessa mediassa leviää materiaalia, jonka julkaisuun he eivät ole antaneet suostumustaan.– Oppilas osaa seurata omaa oppimisen edistymistä Wilman kautta– Oppilaita opastetaan ergonomiseen työskentelyyn. |
| **Tiedonhallinta sekä tutkiva ja luova työskentely** | **Sisällöt:**– Harjoitellaan tiedonhakua opettajan opastuksella käyttämällä keskeisiä hakupalveluita, kokeilemalla eri työvälineitä ja tekemällä pienimuotoisia tiedonhankintatehtäviä eri aihepiireistä ja itseä kiinnostavista asioista. – Tehdään eri medioita yhdistäviä tuotoksia yksin ja yhdessä (digitarinat). | **Sisällöt:**– Eri hakupalveluiden hyödyntäminen.– Tiedon kriittisen arvioinnin perusteet.– Opitaan hakemaan tietoa itsenäisesti.– Opitaan hakemaan vapaasti käytettävää sisältöä (kuvahaun toiminta).– Opitaan ymmärtämään tiedonhaun lähteiden eroja.– Opitaan ymmärtämään yhteisen työskentelyn periaatteet.-Käytetään TVT:aa työskentelyn ja tuotosten dokumentoinnissa ja arvioinnissa. | **Sisällöt:**– Oppilaat osaavat hakea tietoa eri lähteistä asiasanojen avulla ja merkitä lähteet vaaditulla tavalla.– Oppilaat osaavat arvioida eri lähteiden antaman tiedon luotettavuutta (lähdekriittisyys).– Oppilaat osaavat arvioida löytämänsä tiedon merkitystä ja käyttökelpoisuutta sekä verrata eri lähteiden laadukkuutta.– Oppilaat ymmärtävät tekijänoikeuksien merkityksen sekä omassa työskentelyssään että hyödyntäessään toisen tuottamaa materiaalia.– Oppilas osaa dokumentoida työskentelyään ja tallentaa etenemistään. |
| **Vuorovaikutus ja verkostuminen** | Oppilaat saavat kokemuksia oppimista tukevien yhteisöllisten palveluiden käytöstä ja harjoittelevat käyttämään tieto- ja viestintäteknologiaa erilaisissa vuorovaikutustilanteissa.**Sisällöt:**– Hyödynnetään pääasiallisesti turvallista ja suhteellisen rajoitettua sisäistä oppimisympäristöä.– Opitaan sähköpostin käytön perusteet (lähettäminen, vastaaminen, liitetiedostot).– Opitaan netiketin perusteet | Oppilaita ohjataan toimimaan oman roolinsa ja välineen luonteen mukaisesti sekä ottamaan vastuuta viestinnästään. Heitä ohjataan tarkastelemaan ja arvioimaan TVT:n roolia vaikuttamiskeinona. Oppilaat saavat kokemuksia tieto- ja viestintäteknologian käyttämisestä vuorovaikutuksessa koulun ulkopuolisten toimijoiden kanssa myös kansainvälisissä yhteyksissä.**Sisällöt:**– Sosiaalisen median periaatteet ja säännöt.– Kaupungin tasolla ja koulutasolla yhtenäiset periaatteet ja toimintatavat.– Netiketin perusperiaatteet.– Sähköpostin peruskäyttö (lähettäminen, vastaaminen, liitetiedostot). | Opetuksessa käytetään yhteisöllisiä palveluita ja koetaan yhteistyön ja vuorovaikutuksen merkitys oppimiselle, tutkivalle työskentelylle ja uuden luomiselle. Oppilaita opastetaan käyttämään erilaisia viestintäkanavia ja -tyylejä tarkoituksenmukaisesti. **Sisällöt:**– Oppilaat osaavat toimia itsenäisesti, vastuullisesti ja ikärajoja noudattaen verkossa ja yhteisöpalveluissa.– Oppilaat osaavat tuottaa, muokata, julkaista ja arvioida materiaalia yhteisöllisesti.– Oppilas ymmärtää ja osaa tulkita viestinnän erilaisia lähtökohtia sekä tavoitteita.– Oppilas osaa ilmaista itseään monipuolisesti verkossa– Oppilaat saavat kokemuksia tieto- ja viestintäteknologian käyttämisestä vuorovaikutuksessa koulun ulkopuolisten toimijoiden kanssa.– Oppilaat harjoittelevat tieto- ja viestintäteknologian taitoja kansainvälisessä vuorovaikutuksessa mahdollisuuksien mukaan. |
| **OSAAMISEN KRITEERIT –****TAVOITETASO** | – Päätelaitteelle ja AIRO-työpöydälle kirjautuminen.– Sähköpostin käyttäminen.– Tekstinkäsittelyn perusteet: Office 365 tai Google Apps for Education.– Sähköisten oppimateriaalien käyttö Moodlessa– Mobiililaitteilla kuvan ja videon ottaminen, tallentaminen. | AIRO / Office 365 / Google Apps for Education:– Esitysgrafiikan tekeminen– Median liittäminen asiakirjaan– Kuvan muokkaaminen– Videon editoiminen– Lähteiden merkitseminen– Sähköpostin käyttäminen liitteineen– Tekijänoikeuksien perusteiden tunteminen | – Oppilas osaa hyödyntää sujuvasti toimisto-ohjelmistoja (Office 365 tai Google Apps for Education).– Oppilas osaa tuottaa monimediaisia digitaalisia julkaisuja.– Oppilas tuntee tekijänoikeudet.– Oppilas osaa toimia verkossa vastuullisesti – osaa netiketin.– Oppilas osaa työskennellä verkossa yksin ja yhdessä. |
|  | **1.-2.lk** | **3.-6.lk** | **7.-9.lk** |

**L6 – Työelämätaidot ja yrittäjyys**

|  |  |  |  |
| --- | --- | --- | --- |
|  |  |  |  |
| Taito / Taitotaso | **Aloitteleva** | **Kehittyvä** | **Hyvin edistynyt** |
| Sinnikkyys | En aina jaksa tehdä työtä loppuun.Lannistun epäonnistumisista. | Useimmiten teen työni loppuun.Siedän epäonnistumista. | Vaikeuksista huolimatta teen työn loppuun. |
| Vastuullisuus | Minua pitää muistuttaa minulle kuuluvista tehtävistä. | Useimmiten hoidan minulle kuuluvat tehtävät. | Kannan itse vastuuta omista ja yhteisistä tehtävistä. |
| Ryhmätyötaidot | Minun on vaikea tehdä työtä yhdessä muiden kanssa. | Hoidan oman osuuteni ryhmän jäsenenä. | Edistän omalla toiminnallani koko ryhmän työskentelyä. |
| Asenne | Menen siitä, mistä aita on matalin. | Tartun työhöni mielelläni. | Haluan kokeilla erilaisia ratkaisuja ja ideoida uutta. |

**L7 - Osallistuminen, vaikuttaminen ja kestävän tulevaisuuden rakentaminen**

|  |  |  |  |
| --- | --- | --- | --- |
|  |  |  |  |
| **Taito / Taitotaso** | **Aloitteleva** | **Kehittyvä** | **Hyvin edistynyt** |
| **Oman opiskelun suunnittelu ja tavoitteen asettelu** | Tarvitsen ulkopuoliset ohjeet ja ohjauksen.  | Osaan luoda suunnitelmaa, tarvitsen prosessiin apua.  | Suunnittelen työskentelyni itsenäisesti.  |
| **Ryhmän opiskelun suunnittelu ja tavoitteen asettelu** | Roikun ryhmän mukana, tarvitsen muiden tukea toimiakseni ryhmässä.  | Uskallan sanoa mielipiteitäni, osallistun toimintaan.  | Pystyn johtamaan ryhmän toimintaa, kuuntelen muiden mielipiteitä.  |
| **Vaikuttaminen yhteisössä** | En ole kiinnostunut vaikuttamaan yhteisön toimintaan.  | Olen kiinnostunut jonkin verran vaikuttamaan yhteisön toimintaan.  | Olen kiinnostunut yhteisön ilmiöistä, tunnen vaikuttamiskeinoja ja osallistun aktiivisesti.  |
| **Demokraattisen toimintakulttuurin omaksuminen** | Minun on hankala toimia oikeudenmukaisesti eri tilanteissa ja ottaa toisten mielipiteet huomioon, en noudata yhteisiä sääntöjä.  | Tiedän yhteiset säännöt, pystyn hyväksymään toisten mielipiteet, harjoittelen vielä toteuttamista käytännössä.  | Toimin oikeudenmukaisesti, kohtelen kaikkia yhdenvertaisesti, noudatan toimintakulttuurin sääntöjä.  |
| **Kestävä tulevaisuus** | En ymmärrä valintojeni merkitystä itseni tai ympäröivän yhteiskunnan kannalta.  | Pohdin valintojeni merkitystä, minun on hankala tunnistaa valintojeni vaikutuksia laajemmin.  | Osaan tehdä kestäviä valintoja luonnon ja yhteiskunnan näkökulmasta ja ymmärrän menneisyyden, nykyisyyden ja tulevaisuuden yhteyden.  |